CELEX: C2007/082/13
Language: el
Date: 2007-04-14 00:00:00
Title: Υπόθεση C-183/06: Απόφαση του Δικαστηρίου (πέμπτο τμήμα) της 15ης Φεβρουαρίου 2007 [αίτηση του Finanzgericht München (Γερμανία) για την έκδοση προδικαστικής αποφάσεως] — Ruma GmbH κατά Oberfinanzdirektion Nürnberg (Κοινό Δασμολόγιο — Συνδυασμένη Ονοματολογία — Δασμολογική κατάταξη — Κλάση 8525 — Διάκριση 8529 90 40 — Μεμβράνη πληκτρολογίου για κινητό τηλέφωνο)

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/7
            
         Απόφαση του Δικαστηρίου (πέμπτο τμήμα) της 15ης Φεβρουαρίου 2007 [αίτηση του Finanzgericht München (Γερμανία) για την έκδοση προδικαστικής αποφάσεως] — Ruma GmbH κατά Oberfinanzdirektion Nürnberg
   (Υπόθεση C-183/06) (1)
   
   (Κοινό Δασμολόγιο - Συνδυασμένη Ονοματολογία - Δασμολογική κατάταξη - Κλάση 8525 - Διάκριση 8529 90 40 - Μεμβράνη πληκτρολογίου για κινητό τηλέφωνο)
   (2007/C 82/13)
   Γλώσσα διαδικασίας: η γερμανική
   Αιτούν δικαστήριο
   Finanzgericht München
   Διάδικοι στη διαδικασία της κύριας δίκης
   
      Προσφεύγουσα: Ruma GmbH
   
      Καθής: Oberfinanzdirektion Nürnberg
   Αντικείμενο της υποθέσεως
   Αίτηση για την έκδοση προδικαστικής αποφάσεως — Finanzgericht München — Ερμηνεία του κανονισμού (ΕΚ) 1789/2003 της Επιτροπής, της 11ης Σεπτεμβρίου 2003, που τροποποιεί το παράρτημα I του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 281, σ. 1) — Δασμολογική διάκριση 8538 — Μεμβράνη πληκτρολογίου για κινητά τηλέφωνα (keypad) που έχει στο κάτω μέρος της μη αγώγιμους τόρμους επαφής
   Διατακτικό της αποφάσεως
   Το Δικαστήριο αποφασίζει:
   Η Συνδυασμένη Ονοματολογία που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη Δασμολογική και Στατιστική Ονοματολογία και το Κοινό Δασμολόγιο, όπως τροποποιήθηκε με τον κανονισμό (ΕΚ) 1789/2003 της Επιτροπής, της 11ης Σεπτεμβρίου 2003, έχει την έννοια ότι οι μεμβράνες πληκτρολογίου από πολυκαρβουνικό που έχουν στο πάνω μέρος ανάγλυφα πλήκτρα και στο κάτω μέρος μη αγώγιμες ακίδες επαφής και προορίζονται για ενσωμάτωση σε κινητά τηλέφωνα υπάγονται στη διάκριση 8529 90 40.
   
      (1)  ΕΕ C 143 της 17.6.2006.